

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.11** |  2025. gada 26. jūnijā  |

**7.**

**Par nekustamā īpašuma “Ugunsdzēsības depo ”, Graudu ielā 1, Birzgalē, \_Birzgales\_\_ pag., Ogres nov., atsavināšanu**

2025. gada 27. maijā Ogres novada pašvaldībā (turpmāk - Pašvaldība) saņemts Sabiedrības ar ierobežotu atbildību „Birzgale K” reģ. Nr. 40003473116, adrese: Parka iela 7, Birzgale, Birzgales pag., Ogres nov., LV-5033 (turpmāk – Iesniedzējs) 2025. gada 26. maija iesniegums (reģistrācijas Nr. 2-4.1/2958), kurā izteikta vēlme iegādāties Pašvaldības īpašumā esošo zemes gabalu “Ugunsdzēsības depo” ar kadastra apzīmējumu 7444 005 0253, adrese: “Graudu iela”, 1, Birzgalē, Birzgales pag., Ogres nov., LV-5033, uz kura atrodas juridiskai personai piederoša būve “ Ugunsdzēsības depo”, Birzgalē, Birzgales pag. Ogres nov.

Saskaņā ar ierakstu Zemgales rajona tiesas Birzgales pagasta zemesgrāmatas nodalījumā Nr. 100000112319 nekustamais īpašums ar nosaukumu “Ugunsdzēsības depo”, adrese: Graudu iela 1, Birzgale, Birzgales pag., Ogres nov., kadastra numurs 7444 005 0253, kas sastāv no zemes vienības ar kadastra apzīmējumu 7444 005 0253, 4500 m² platībā, turpmāk – Zemes vienība, pieder Pašvaldībai.

Saskaņā ar ierakstu Zemgales rajona tiesas Birzgales pagasta zemesgrāmatas nodalījumā Nr. 100000120356 nekustamais īpašums ar nosaukumu “Ugunsdzēsības depo” Birzgalē, Birzgales pag., Ogres nov., kadastra numurs 7444 505 0019, kas sastāv no būves (kadastra apzīmējums 7444 005 0253 001), turpmāk – Būve, pieder Iesniedzējam. Būve saistīta ar Zemes vienību.

Publiskas personas mantas atsavināšanas likuma (turpmāk – Atsavināšanas likums) 4. panta pirmā daļa noteic, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, savukārt šī panta ceturtās daļas 3. punktā noteikts, ka atsevišķos gadījumos publiskas personas nekustamā īpašuma atsavināšanu var ierosināt zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt zemesgabalu, uz kura atrodas ēka (būve), vai zemesgabalu, uz kura atrodas ēka (būve), un zemes starpgabalu, kas piegul šai zemei.

 Atsavināšanas likuma 44. panta ceturtajā daļā noteikts, ka publiskai personai piederošu zemesgabalu, uz kura atrodas citai personai (kopīpašniekiem) piederošas ēkas (būves), var pārdot tikai zemesgrāmatā ierakstītas ēkas (būves) īpašniekam (visiem kopīpašniekiem proporcionāli viņu kopīpašuma daļām).

Ņemot vērā to, ka uz Zemes vienības atrodas Būve, kas pieder Iesniedzējam, Pašvaldības īpašumā esošā Zemes vienība nav izmantojama Pašvaldību likumā noteikto funkciju nodrošināšanai, Zemes vienību ir iespējams atsavināt Iesniedzējam kā zemesgrāmatā ierakstītas Būves īpašniekam.

Pašvaldību likuma 73. panta ceturtā daļa noteic, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.

Atsavināšanas likuma 5. panta pirmā daļa noteic, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt Pašvaldību likuma 10. panta pirmās daļas 16. punktā noteikts, ka tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Ņemot vērā minēto un pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Publiskas personas mantas atsavināšanas likuma 4. panta pirmo daļu un ceturtās daļas 3. punktu, 5. panta pirmo daļu, 8. panta otro daļu, Pašvaldību likuma 10. panta pirmās daļas 16. punktu un 73. panta ceturto daļu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Atļaut** uzsākt Ogres novada pašvaldībai piederošā nekustamā īpašuma ar nosaukumu “Ugunsdzēsības depo”, adrese: Graudu ielā 1, Birzgalē, Birzgales pag., Ogres nov., kadastra numurs 7444 005 0253, kas sastāv no zemes vienības (kadastra apzīmējums 7444 005 0253) 0,45 ha platībā, atsavināšanas procesu.
2. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)